AJAKOHAST OTSE TAEVAST
Olid kord ajad!
Selle auto paremad päevad on ehk ümber,
aga nostalgiat tekitab ikka.
Mäletad, kuidas mu ema tuli Norrskatasse
peale seda, kui oli saanud algklasside õpetajaks.
Ta käis siin samas Vaasas koolis, kus oli palju taolisi puumaju.
Ta oli just päästetud saanud, kui siia tuli.
Ta igatses nii väga Püha Vaimuga ristimise järele,
paludes kogu südamest selle pärast.
Siin Vaasas olles läks ta nelipühi kogudusse,
kus pastor hoolis väga alles usule tulnud noortest.
Ta palvetas nende eest koguduses, kuid mingit läbimurret ei tulnud,
mistõttu ta kutsus nad peale jumalateenistust oma juurde koju,
et seal üheskoos palumist jätkata ja saada kätte Püha Vaimuga täitumine.
Ema rääkis, et nad läksidki ja said võimsalt Püha Vaimuga täidetud.
Teel koju ütles ta Jeesusele:
"Ma võiks kohe praegu su juurde taevasse tulla."
Ta oli nii valmis ja nii ligi taevale, et oli valmis minema kohe siis.
Samas põhjustas nende tugevahäälne palvetamine
parasjagu probleeme pastorile, nii et ta oli sunnitud elukohta vahetama.
Usun, et see on isegi normaalne,
et pastorid peavad vahel maksma ka hinda, kui tarvis.
Kogu tee ei pea alati olema sile ja sillutatud.
Kõige tähtsam on see,
et inimesed võiksid kohtuda elava Jumalaga,
täituda Tema Vaimuga ja saada õige suuna.
Minu ema jaoks püsis see suund läbi kogu elu
ja seetõttu õhutas ta meidki - mind ja mu õde-venda,
saama ristitud ja täidetud Püha Vaimuga.
Vaata, telk! - Meiegi oleme pidanud telgikoosolekuid. Kohe hulgi.
Tõsi see on. Vahel nii väiksemates kui suuremates telkides.
Vahel jääb mulje, otsekui telgikoosolekute aeg on juba ümber,
kuid siin me nüüd oleme - siin on telk ja üle tee kristlik kool.
Samuti Õigeusu Kirik, mis annab aimu,
et ristiusk on olnud Vaasas juba pikka aega.
Samas on tore, et on erinevaid kristlikke kirikuid.
On. Kohtusin täna ühe mehega, kellega just tuli juttu sellest,
kui hea on, et ajad on muutunud
ja usklikud on hakanud taas õnnistama üksteist ja olema koos.
Ta küsis mu käest, et kuidas meil läheb ja kuidas asjad Turus kulgevad?
Ütlesin, et tore on see, et usklikud vähemalt palvetavad koos.
Ja see on hea, sest me vajame teineteist.
Sest me vist ei tea päris kõike, või mis? - Kas tõesti?
Meil on tõesti palju õppida ja tore, et saame seda ka teistelt teha.
See, et me ei tea kõike, hoiab ka meeled ärksate ja värskena.
Ei meie ega ka teisted tea kõike,
kuid kui meie teame midagi ja teised teavad ka midagi,
siis miks mitte arutleda nende asjade üle?
On tore, kui sõbrad jäävad sõpradeks.
Ütles ju Jeesuski, et maailm usub me sõnumit alles siis,
kui näeb meid armastamas üksteist.
Kuid kuidas nad saaksid uskuda,
kui usklikud vihkaksid üksteist ja räägiksid üksteisest halba?
Samas kõik loevad Piiblit.
Meil kõigil pole küll ühine arusaam või ilmutus asjadest
ja nii lihtne on jääda kinni eilse päeva ilmutusse,
arvates, et peale seda ei tule enam midagi muud ega uut.
Samas võime ainuüksi meie maal jälgida kristliku liikumise teid
väga pikkade aastate tagant ja näha, kuidas see on edasi läinud.
On olnud ilmutusi ja seda ka selle kohta,
et inimene ei saa usklikuks mitte läbi oma tegude, vaid usu kaudu.
Samuti oleme näinud, kuidas Jumal on aidanud
nii baptiste, metodiste ja teisi tugevaid kristlikke liikumisi.
Seetõttu on alati nii lihtne mõelda, et see kõik on nii värske ja võimas,
et see kõik on kindlasti see viimane liikumine enne Jeesuse tagasitulekut.
Kuid see pole tõsi.
Oleme näinud, kuidas Jumal lisab alati midagi uut.
Oleme omalt poolt nii ütlemata tänulikud kinnituse eest,
et Jeesus on see sama ja teeb samu asju, mida omal ajal,
varustades usklikke tegema samu asju, mida kord jüngrid tegid.
Samuti tahab Ta kinnitada oma Sõna imede ja tunnustähtede läbi.
Ja need on tänapäeval ka sündimas.
Just. Mida enam usklik usub, et ta võib olla Jumala tööriist...
Lisaks sellele, et ta usub, et Jumala Sõna on tegev ja vägev
ja Jeesus teeb seda kõike sõltumata sellest, kes meie oleme,
siis Jumal ka ilmutab ennast ja kinnitab meid nende imede läbi.
Kuid kui usklikud mõistavad,
et ka nemad võivad panna käsi haigete peale ja need saavad terveks,
siis neid imesid hakkab ka üha enam sündima.
Jumal on ühest küljest sõltuv "vahelülidest",
kes seisavad maa ja taeva vahel.
See on alati olnud nii, et Jumal kasutab inimesi.
Kuid me ei julge seda alati teha.
Me ei julge, sest oleme ebatäiuslikud.
Me oleme küll päästetud, kuid see ei tähenda veel täiuslikkust.
Päästetud olemine tähendab seda,
et saame jätkata oma eluteekonda ja oleme elus.
Kuid Jumal kasutab ebatäiuslikke inimesi,
kuna kedagi teist pole võtta.
Need täiuslikud kujud on juba igavikus,
kuid meie oleme veel siin.
Ja kuigi vahel üsna keerulised, üles-alla pendeldavad ja ekslikud,
siis ometigi tahab Jumal kasutada meid.
Võib-olla just seetõttu, et tõestada, et see on Tema ja mitte meie tegu.
Oleme kuulnud suurel hulgal inimesi rääkimas imede sündimisest
ja vahel jääb mulje,
et see sündis pigem tänu sellele inimesele kui Jumalale.
Jah, Jumal oli ka seal, aga ikka see: "Mina tegin ja mina olin!"
Kuid Jumalat ei huvita meie "mina", vaid see, et Ta saaks kasutada meid.
Seetõttu tundubki, et Ta vahel kasutab selliseid omapäraseid inimesi,
kes julgevad astuda samme, mida teised ei julge,
kinnitades neid ka oma tegudega.
Kuid tänu Jumalale kõige eest, mida Ta on Vaasas teinud ja tegemas.
Enne aga, kui jätkame,
tahame paluda Vaasa ja Vaasa inimeste pärast,
nii et kui oled siitkandi inimene, siis liitu meiega ja palume üheskoos,
et Jumal võiks end ilmutada.
Täname Sind, Issand Jeesus,
et võime üheskoos vaasalastega tulla sinu ette.
Sa tead täpselt, mis siin toimub
ja millised jõud siin on liikvel nähtaval või nähtamatul kujul.
Palume, et sõltumata sellest, mis oli, on ja kuidas tundub;
millesse jaksatakse või ei jaksata uskuda,
et Sina tahad siiski ilmutada oma au ja ligiolu.
Õnnista kõiki vanureid, keskealisi, noori ja uusi kogudusi ning usklikke,
et nad võiksid olla võimsasti kasutatud Sinu poolt
ja vahelüliks paljudele, kes igatsevad Sinu järele. Aamen.
Nii et palugem üheskoos,
soovides üksteisele nii Jumala rahu kui õnnistusi.
Nõnda kui sedagi, et räägiksime üksteisest ikka head.
Tänases osas tahaksime kinnitada oma tähelepanu
imedele ja tunnustähtedele ehk siis ka tervendamisele.
Vaatame, milline on Jumala seisukoht.
Tal on ka oma arvamused. Tal pole päris ükskõik neist asjust.
On asju, mis on Talle väga südamelähedased
ja asju, mis on ehk pisut enam neutraalsed.
Usun, et Jumal ei huvitu koguaeg kõigest.
Jah, kui me küsime nõu Ta käest, siis Ta annab meile nõu,
kuid kui me aegajalt pole päris kindlad Jumala tahtes,
siis Ta loodab ka meie endi küpsusele ja laseb meil endil valida ja otsustada.
Ühtlasi on ka asju, mida Jumal vihkab.
Lugedes Heebrea kirjast Jeesuse kohta, näeme, et Ta oli võitud rõõmuõliga.
Ta oli rõõmus isik.
Rõõmsameelsus ja rõõmusõnum on omavahel seotud,
sest rõõmusõnumit pole võimalik kuulutada hapu näo ja meelsusega.
Keegi ei jaksa kuulata pidevalt hukkamõistvaid sõnumeid.
Tõsi küll, ka Jumal kutsub meid aegajalt korrale,
läkitades ka hoiatavaid prohvetlikke sõnumeid,
kuid see pole Tema üldine sõnum.
Üldsõnumiks on evangeelium, mis tähendab rõõmusõnumit.
Jeesuse kohta on öeldud,
et Ta vihkas ülekohut ja armastas õigust.
Ta armastas seda, mis oli Jumalast; mis puhas, õige ja ülesehitav.
Kuid Ta vihkas pattu, Saatanat ja deemoneid,
kes nagunii kartsid Teda, teades, et nende tulevik on väga tume.
Üks asi aga, mida Jeesus pidevalt tegi, oli see, et Ta käis mööda maad,
tegi head ja tervendas kõik haiged.
Ta käis mööda maad, tegi head ja tervendas kõigist Saatana tegudest.
Ta aitas inimestel saada tagasi oma tervis, jõud ja hea enesetunne.
Nii et üks asi, mida Jeesus vihkab, on haigus.
Ta vihkab haigust, mis sind piinab ja vihkab ka haigust, mis mind piinab.
Selles osas pole mingit küsimustki.
Vahel inimesed mõtlevad, et kuigi Jumal armastab neid,
siis ehk on Tal siiski mingi mõte sellega,
kui Ta "saadab" meile mõne haiguse.
Lugedes Jeesuse kohta, me näeme, et Jeesus ei tulnud tooma haigust.
Piiblis pole ühtegi kohta selle kohta,
kus Jeesus oleks õnnistanud inimesi haigustega.
Vastupidi. Iga inimene, kes Tema juurde tuli, et terveks saada,
selle Ta ka tervendas.
Kui nad puudutasid Tema rüüd, siis vägi läks liikvele.
Markuse evangeeliumis on öeldud,
et kõik, kes Teda puudutasid, said terveks.
Seetõttu Jumal armastab tervist ja vihkab haigust.
Jeesus vihkas samuti.
Samas täitsid tervenemised Teda rõõmuga
ja Jumala rõõm kasvas Temas ühe enam ja enam.
Miks siis meiegi ei või tunnistada, et oleme Kristuse sarnased.
Et tahame järgida Teda, aga omada ka Tema mõtteviisi.
Ma ei ole Tema vastu, vaid Tema poolt,
uskudes, et mida Ta ütleb, on hea, õige ja tõsi.
See, mida Ta teeb, on hea, õige ja tõsi.
Nii et me oleme ühel lainel Temaga,
võttes Temast eeskuju ka selles vallas, et kui Tema kannatas koos haigetega,
siis meiegi tahame seda teha, kandes inimeste koormaid.
Võime öelda: Jeesuse nimel, see inimene ei pea kannatama,
vaid Sina oled tulnud, et tal oleks elu ja kõike ülirohkesti.
Soovides toetada TV7 tööd võite helistada 900 1777 (hind 7 eur)
Mis sa sellest arvad, Pia? Et meil on palju haigeid ja haigusi...
Kas see on inimestele solvav, kui kuulutame neile tervenemisest?
Minu meelest on see väga julgustav, sest ega keegi taha ju olla haige.
Seetõttu peaks see valmistama rõõmu, et Jeesus tahab tervendada.
Just. Sest kui kõik tahaks haiged olla, miks siis haiglad nii puupüsti täis on?
Aga seda seetõttu, et me oleme nii palju normaalsed,
et tahame saada lahti kõigist oma valudest ja hädadest.
Tõsi, mõned haiglad lausa ähvardavad meid,
et kui me oma tervist korda ei saa, sureme enne, kui õige aeg käes.
Kuid tänu Jumalale, et me arusaamad on selles osas paigas.
Seetõttu hoidkem alal õiget suhtumist.
Usun, et inimesed on teatud määral ka isekad,
mõeldes, et kui neil on tervis korras, siis on kõik hästi.
Kuid me peaksime jagama ka haigete kannatusi,
paludes haigete eest.
Nii et küsimus pole vaid selles, et mul oleks kõik hästi.
On muidugi tore, kui on,
aga samas teame inimesi, kes ise on haiged,
aga aitavad veel ka teisi.
Jeesus ju ise ütles, et pange käed haigete peale.
Just. Sest see on midagi, mida kõik võivad teha.
Jeesus tahab, et me seda teeksime.
Ja Ta on lubanud, et nad saavad terveks.
Ainuüksi puudutuses on juba midagi head.
See on ülesehitav ja julgustav, kui keegi paneb käe haige peale,
mistõttu tehkem seda ikka, saades Jumala väe liikuma.
Sest Inimesed tahavad kuulda Jeesusest, kes teeb imesid.
Kas palume haigete eest? - Ikka.
Kui oled haige, pane käsi oma haige koha peale
või oma haige kaaslase peale.
See pole mingi naljategemine, vaid me usume Jeesuse nimel,
et need inimesed saavad terveks ja tervis on nende päralt.
Täname Sind, Jeesus, et võime paluda haigete eest.
Täname, et Sina teed imesid.
Sa tahad, et oleksime terved ja Sa oled kandnud kõik me haigused.
Täname Sind, Jeesus, et Sina oled meie Issand ja ravija.
Me kuulutame tervist kõigile haigetele, kes usuvad Sinu Sõnasse
ja täname, et Sa tood tervenemise just praegu. Aamen.
Proovi liigutada või teha midagi, mida sa enne ei saanud teha.
Vaata, kuidas Jumala vägi on su üle ja teeb midagi imelist just praegu!
Ole õnnistatud ja vaata meid taas nädala pärast. Kõike head!
Tõlge: Anne-Ly Raukas